14.6.2008 Den Europæiske Unions Tidende L 156/17 KOMMISSIONENS BESLUTNING af 5. juni 2008 om FF-tilskud til aktioner af hastende karakter til bekæmpelse af aviær influenza i Tjekkiet i 2007 (meddelt under nummer K(2008) 2350) (Kun den tjekkiske udgave er autentisk) (2008/443/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets beslutning 90/424/EØF af 26. juni 1990 om visse udgifter på veterinærområdet (!), særlig artikel 3, stk. 3, og artikel 3a, stk. 1, og ud fra følgende betragtninger: (1) — Ved beslutning 90/424/EØF er der fastsat procedurer vedrørende EF-tilskud til specifikke veterinærforanstalt- ninger, herunder aktioner af hastende karakter. I henhold til artikel 3a i nævnte beslutning kan medlems- staterne få EF-tilskud til dækning af visse udgifter i forbindelse med foranstaltninger til udryddelse af aviær influenza. (2) — Ved artikel 3a, stk. 3, i beslutning 90/424/EØF er der fastsat bestemmelser om, hvor stor en andel af medlems- staternes udgifter der kan dækkes af EF-tilskuddet. (3) > Kommissionens forordning (EF) nr. 349/2005 af 28. februar 2005 om reglerne om fællesskabsfinansiering af aktioner af hastende karakter og bekæmpelse af visse sygdomme hos dyr som omhandlet i Rådets beslutning 90/424/EØF (?) omfatter ikke længere aviær influenza som en konsekvens af ændringerne af beslutning 90/424/EØF ved Rådets beslutning 2006/53/EF (?). Det er derfor nødvendigt i denne beslutning udtrykkeligt at fastsætte, at tilskud til Tjekkiet ydes, under forudsætning af at bestemte bestemmelser i forordning (EF) nr. 349/2005 er overholdt. (4) — Der var udbrud af aviær influenza i Tjekkiet i 2007. Sygdommens forekomst udgør en alvorlig fare for Fælles- skabets husdyrbestand. Tjekkiet traf i medfør af artikel 3a, stk. 2, i beslutning 90/424/EØF foranstalt- ninger til bekæmpelse af udbruddene. (5) — Tjekkiet har opfyldt samtlige tekniske og administrative forpligtelser i forbindelse med de foranstaltninger, der er (1) EFT L 224 af 18.8.1990, s. 19. Senest ændret ved forordning (EF) nr. 1791/2006 (EUT L 363 af 20.12.2006, s. 1). () EUT L 55 af 1.3.2005, s. 12. () EUT L 29 af 2.2.2006, s. 37. omhandlet i artikel 3, stk. 3, og artikel 3a, stk. 2, i beslutning 90/424/EØF og i artikel 6 i forordning (EF) nr. 349/2005. (6) — Tjekkiet gav den 27. juli 2007 Kommissionen oplys- ninger om de afholdte udgifter og er efterfølgende fortsat med at fremsende alle fornødne oplysninger om udgifter til godtgørelser og driftsudgifter. (7) — Foranstaltningerne i denne beslutning er i overensstem- melse med udtalelse fra Den Stående Komité for Fødeva- rekæden og Dyresundhed — VEDTAGET FØLGENDE BESLUTNING: Artikel 1 EF-tilskud til Tjekkiet 1. Der kan ydes EF-tilskud til Tjekkiet til delvis dækning af landets udgifter til foranstaltninger som omhandlet i artikel 3a, stk. 2, i beslutning 90/424/EØF til bekæmpelse af aviær influ- enza i 2007. 2. I forbindelse med denne beslutning finder artikel 2-5, artikel 7 og 8, artikel 9, stk. 2, 3 og 4, og artikel 10 i forord- ning (EF) nr. 349/2005 tilsvarende anvendelse. Artikel 2 Adressat Denne beslutning er rettet til Den Tjekkiske Republik. Udfærdiget i Bruxelles, den 5. juni 2008. På Kommissionens vegne Androulla VASSILIOU Medlem af Kommissionen